Jangala

Ny jangala na voavahibe dia karazana zavamaniry mamony ao amin' ny fianakaviana Fabaceae. Izy io dia vahy manam-piaviana neôtrôpikaly, ampiasaina ho sakafon' olombelona, ​​ho vilona ho an' ny biby, indrindra any Brezila, ary ho zavamaniry manampy ny hafa, izay volena miaraka amin' ny fary, ny kakaô, ny voasary na ny paraky. Canavalia ensiformis ny anarany ara-tsiansa.

 Fanoritsoritana 

 Ankapobeny 
Ny jangala dia zavamaniry isan-taona na maharitra, mianika, amin' ny endrika kirihitra na mitsotsori-drantsana, izay mety hahatratra 2 ka hatramin' ny 3 m ny halavany.

 Faka sy taho ary rantsana 
Lalina ny fakany. Rehefa mandeha ny fotoana dia mihamafy toy ny an' ny hazo ny tahony, ary miforona eo amin' ny vaniny ambany ny rantsana, izay mety hamoaka rantsana ihany koa ny sasany.

 Ravina 
Ny raviny dia mifandimby, haro, misy zana-pelana telo, misy tagozan-dravina lava. Ny zana-pelana dia miendrika sarin' atody na somary boribory lavalava. Matsilo na boribory sady miy tendro maranitra izy ireo.

 Vony 
vignette|Vonin' ny voavahibe
Ny voniny, manomboka amin' ny volomparasy na fotsy aza, dia entin' ny sampaho mpanampy miaraka amin' ny fotony mivonto sy tangozam-bony lava, misy voniny 1 hatramin' ny 3 isaky ny  sampaho. Ny vondron-dravimbony dia miendrika lakolosy, misy sampam-pelana 5, ary somary misy tsibolo malemy. Ny vondrom-pelambony dia manana felam-bony lehibe boribory, amin' ny ankapobeny miloko mavokely hatramin' ny volomparasy.

 Voa 
vignette|Voan' ny voavahibe miaraka amin' ny hodiny 
vignette|Voan' ny voavahibe
Ny voany lava dia mirefy 30 sm ny halavany ary fisaka amin' ny sisiny. Misy vihiny mirefy 8 ka hatramin' ny 20 mirefy 3x2 sm, fisaka amin' ny sisiny, miloko fotsy (mety ho loko hafa) misy foitra manja.

 Jereo koa 

 Voamaina

 Kabaro
 Voanjobory
 Voanemba

 Tsiasisa